ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤᱠᱚ

ᱚᱥᱴᱨᱳᱼᱮᱥᱤᱭᱟᱴᱤᱠ, ᱢᱳᱱᱼᱠᱷᱚᱢᱮᱨ ᱢᱮᱱᱛᱮ ᱦᱚᱸ ᱵᱟᱲᱟᱭᱚᱜᱼᱟ, ᱫᱚ ᱮᱛᱚᱢ ᱥᱟᱢᱟᱝ ᱮᱥᱤᱭᱟ, ᱥᱤᱧᱚᱛ, ᱵᱟᱝᱞᱟᱫᱮᱥ, ᱱᱮᱯᱟᱞ ᱟᱨ ᱠᱚᱧᱮ ᱪᱤᱱ ᱨᱮ ᱪᱟᱹᱞᱩ ᱢᱮᱱᱟᱜ ᱢᱤᱫ‌ ᱢᱟᱨᱟᱝ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱠᱟᱱᱟ ᱾ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱯᱟᱹᱨᱥᱤ ᱛᱮ ᱑᱑᱗ ᱢᱤᱞᱤᱭᱚᱱ ᱜᱟᱱ ᱦᱚᱲ ᱠᱚ ᱨᱚᱲᱼᱟ, ᱟᱨ ᱱᱚᱶᱟ ᱯᱟᱹᱨᱥᱤᱠᱚ ᱢᱩᱫ ᱨᱮ ᱠᱷᱟᱹᱞᱤ ᱵᱷᱤᱭᱮᱛᱱᱟᱢᱤ, ᱠᱷᱚᱢᱮᱨ ᱟᱨ ᱢᱳᱱ ᱯᱟᱹᱨᱥᱤ ᱨᱮᱱᱟᱜ ᱢᱟᱬᱮ ᱚᱞᱼᱛᱚᱞ ᱱᱟᱜᱟᱢ ᱢᱮᱱᱟᱜᱼᱟ ᱾ ᱱᱟᱦᱟᱜ ᱫᱤᱱ ᱨᱮ ᱠᱷᱟᱹᱞᱤ ᱵᱷᱤᱭᱮᱛᱱᱟᱢᱤ ᱟᱨ ᱠᱷᱚᱢᱮᱨ ᱯᱟᱹᱨᱥᱤ ᱨᱮᱱᱟᱜ ᱜᱮ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱢᱟᱹᱱ ᱢᱮᱱᱟᱜᱼᱟ (ᱵᱷᱤᱭᱮᱛᱱᱟᱢ ᱟᱨ ᱠᱮᱢᱵᱳᱰᱤᱭᱟ ᱨᱮ ) ᱾ ᱢᱳᱱ ᱯᱟᱹᱨᱥᱤ ᱢᱤᱭᱟᱱᱢᱟᱨ ᱟᱨ ᱛᱷᱟᱭᱞᱮᱱᱰ ᱨᱮ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ ᱞᱮᱠᱟᱛᱮ ᱯᱟᱹᱨᱥᱤ ᱨᱮᱱᱟᱜ ᱢᱟᱹᱱ ᱢᱮᱱᱟᱜᱼᱟ ᱾ ᱣᱟ ᱯᱟᱹᱨᱥᱤ ᱢᱤᱭᱟᱱᱢᱟᱨ ᱨᱮᱱᱟᱜ ᱣᱟ ᱯᱚᱱᱚᱛ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱥᱟᱱᱛᱟᱲᱤ ᱯᱟᱹᱨᱥᱤ ᱦᱚᱸ ᱢᱤᱫ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱠᱟᱱᱟ, ᱟᱨ ᱱᱚᱶᱟ ᱥᱤᱧᱚᱛ ᱨᱮᱱᱟᱜ ᱒᱒ ᱜᱚᱴᱟᱱ ᱥᱤᱰᱤᱭᱩᱞ ᱯᱟᱹᱨᱥᱤ ᱠᱚ ᱢᱩᱫ ᱨᱮ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾ ᱟᱨ ᱮᱴᱟᱜ ᱯᱟᱹᱨᱥᱤ ᱠᱚᱫᱚ ᱞᱮᱠᱷᱟᱥᱤᱫ ᱡᱟᱹᱛᱤ ᱜᱷᱟᱨᱚᱸᱡᱽ (minority) ᱠᱚᱠᱚ ᱨᱚᱲᱼᱟ ᱟᱨ ᱱᱚᱶᱟ ᱠᱚᱨᱮᱱ ᱪᱮᱫ ᱥᱚᱨᱠᱟᱨᱤ ᱢᱟᱹᱱ ᱵᱟᱹᱱᱩᱜᱼᱟ ᱾

ᱮᱛᱷᱱᱳᱞᱚᱜᱽ ᱑᱖᱘ ᱜᱚᱴᱟᱱ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱮ ᱪᱤᱱᱦᱟᱹᱯ ᱟᱠᱟᱫᱟ ᱾ ᱱᱚᱶᱟ ᱠᱚ ᱯᱟᱹᱨᱥᱤ ᱤᱫᱤ ᱠᱟᱛᱮᱡ ᱜᱮᱞᱯᱮ ᱜᱚᱴᱟᱱ ᱪᱟᱸᱜᱟ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱵᱮᱱᱟᱣ ᱟᱠᱟᱱᱟ ᱾ ᱡᱟᱦᱟ ᱫᱚ ᱴᱨᱟᱱᱥᱡᱤᱥᱮᱱᱟᱞᱤ (traditionally) ᱵᱟᱨᱭᱟ ᱜᱟᱫᱮᱞ, ᱢᱳᱱᱼᱠᱷᱚᱢᱮᱨ ᱟᱨ ᱢᱩᱱᱰᱟ ᱨᱮ ᱦᱟᱹᱴᱤᱝ ᱟᱠᱟᱱᱟ ᱾ 

ᱚᱥᱴᱨᱚᱼᱮᱥᱤᱭᱟᱴᱤᱠ ᱯᱟᱹᱨᱥᱤᱠᱚ ᱥᱟᱢᱟᱝᱼᱠᱚᱧᱮ ᱮᱥᱤᱭᱟ, ᱥᱤᱧᱚᱛ, ᱵᱟᱝᱞᱟᱫᱮᱥ, ᱱᱮᱯᱟᱞ ᱟᱨ ᱥᱟᱢᱟᱝ ᱮᱥᱤᱭᱟ ᱨᱮᱱᱟᱜ ᱟᱹᱰᱤᱜᱟᱱ ᱴᱚᱴᱷᱟ ᱨᱮ ᱯᱟᱥᱱᱟᱣ ᱢᱮᱱᱟᱜᱼᱟ, ᱡᱟᱦᱟ ᱫᱚ ᱮᱴᱟᱜ ᱨᱚᱲ ᱮᱫ ᱠᱟᱱ ᱯᱟᱹᱨᱥᱤ ᱠᱚᱛᱮ ᱮᱴᱟᱜ ᱮᱴᱟᱜ ᱦᱟᱹᱴᱤᱧ ᱟᱠᱟᱱᱟ ᱾

ᱧᱩᱛᱩᱢ

ᱴᱟᱭᱯᱳᱞᱳᱡᱤ

ᱦᱟᱹᱴᱤᱧ ᱠᱚ
ᱯᱟᱹᱱᱟᱹᱨᱥᱤᱭᱟᱹ ᱠᱚ ᱚᱥᱴᱨᱳᱼᱮᱥᱤᱭᱟᱴᱤᱠ ᱨᱮᱱᱟᱜ ᱯᱳᱭᱞᱳ ᱵᱟᱨᱭᱟ ᱵᱷᱟᱜᱽ ᱢᱟᱹᱱ ᱠᱚ ᱮᱢ ᱟᱠᱟᱫᱟ : ᱮᱛᱚᱢ ᱥᱟᱢᱟᱝ ᱮᱥᱤᱭᱟ, ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱟᱨ ᱱᱤᱠᱚᱵᱚᱨ ᱫᱤᱯᱠᱚ ᱨᱮᱱᱟᱜ ᱢᱳᱱᱼᱠᱷᱚᱢᱮᱨ ᱯᱟᱹᱨᱥᱤᱠᱚ, ᱟᱨ ᱥᱟᱢᱟᱝ ᱟᱨ ᱛᱟᱞᱢᱟ ᱥᱤᱧᱚᱛ ᱟᱨ ᱵᱟᱝᱞᱟᱫᱮᱥ ᱟᱨ ᱱᱮᱯᱟᱞ ᱨᱮᱱᱟᱜ ᱴᱚᱴᱷᱟ ᱠᱚᱨᱮᱱᱟᱜ ᱢᱩᱱᱰᱟ ᱯᱟᱹᱨᱥᱤᱠᱚ ᱾ ᱛᱚᱵᱮ ᱱᱚᱶᱟ ᱵᱷᱟᱜᱽ ᱞᱟᱹᱜᱤᱫ ᱪᱮᱫ ᱯᱨᱚᱢᱟᱱ ᱫᱚ ᱵᱟᱝ ᱪᱷᱟᱯᱟ ᱟᱠᱟᱱᱟ ᱾

ᱟᱨᱦᱚᱸ ᱯᱟᱥᱱᱟᱣ ᱛᱮ,

 ᱢᱩᱱᱰᱟ ᱯᱟᱹᱨᱥᱤᱠᱚ (ᱥᱤᱧᱚᱛ)
 ᱠᱳᱨᱟᱯᱩᱴ: ᱗ ᱯᱟᱹᱨᱥᱤᱠᱚ
ᱠᱳᱨᱮ ᱢᱩᱱᱰᱟ ᱯᱟᱹᱨᱥᱤᱠᱚ
 ᱠᱷᱟᱨᱤᱭᱟᱱᱼᱡᱩᱣᱟᱝ: ᱒ ᱯᱟᱹᱨᱥᱤᱠᱚ
ᱮᱛᱚᱢ ᱢᱩᱱᱰᱟ ᱯᱟᱹᱨᱥᱤᱠᱚ
 ᱠᱳᱨᱠᱩ
 ᱠᱷᱮᱨᱣᱟᱲᱤ: ᱑᱒ ᱯᱟᱹᱨᱥᱤᱠᱚ

 ᱠᱷᱟᱥᱤᱼᱠᱷᱢᱩᱭᱤᱠ ᱯᱟᱹᱨᱥᱤᱠᱚ (ᱮᱛᱚᱢ ᱢᱳᱱᱼᱠᱷᱚᱢᱮᱨ)
 ᱠᱷᱟᱥᱤᱭᱟᱱ: ᱓ ᱮᱛᱚᱢᱼᱥᱟᱢᱟᱝ ᱥᱤᱧᱚᱛᱤᱭᱟᱹ ᱯᱟᱹᱨᱥᱤ ᱟᱨ ᱟᱰᱮᱯᱟᱥᱮ ᱵᱟᱝᱞᱟᱫᱮᱥ ᱠᱚᱨᱮᱱᱟᱜ ᱴᱚᱴᱷᱟ
ᱯᱟᱞᱟᱣᱩᱱᱜᱳ-ᱠᱷᱢᱩᱭᱤᱠ ᱯᱟᱹᱨᱥᱤᱠᱚ
 ᱠᱷᱢᱩᱭᱤᱠ: ᱞᱟᱣᱚᱥ ᱟᱨ ᱛᱷᱟᱭᱞᱮᱱᱰ ᱨᱮᱱᱟᱜ ᱑᱓ ᱯᱟᱹᱨᱥᱤᱠᱚ

ᱯᱟᱞᱟᱣᱩᱱᱜᱳ-ᱯᱟᱠᱟᱱᱤᱠ ᱯᱟᱹᱨᱥᱤᱠᱚ
 ᱯᱟᱠᱟᱱᱤᱠ ᱟᱨ ᱯᱟᱞᱭᱩ: ᱠᱚᱧᱮ ᱪᱤᱱ ᱟᱨ ᱵᱷᱤᱭᱮᱛᱱᱟᱢ ᱨᱮᱱᱟᱜ ᱔ - ᱕ ᱯᱟᱹᱨᱥᱤᱠᱚ
 ᱯᱟᱞᱣᱩᱱᱜᱤᱠ: ᱢᱤᱭᱟᱱᱢᱟᱨ, ᱠᱚᱧᱮ ᱪᱤᱱ ᱟᱨ ᱛᱷᱟᱭᱞᱮᱱᱰ ᱨᱮᱱᱟᱜ ᱒᱑ ᱯᱟᱹᱨᱥᱤᱠᱚ

 Nuclear ᱢᱳᱱᱼᱠᱷᱚᱢᱮᱨ ᱯᱟᱹᱨᱥᱤᱠᱚ
 ᱠᱷᱚᱢᱮᱨᱳ-ᱵᱷᱤᱭᱮᱨᱤᱠ ᱯᱟᱹᱨᱥᱤᱠᱚ (ᱥᱟᱢᱟᱝ ᱥᱮᱭᱟᱜ ᱢᱳᱱᱼᱠᱷᱚᱢᱮᱨ)

 ᱵᱷᱤᱭᱮᱛᱳ-ᱠᱟᱛᱩᱭᱤᱠ ᱯᱟᱹᱨᱥᱤᱠᱚ ?Sidwell (2005) casts doubt on Diffloth's Vieto-Katuic hypothesis, saying that the evidence is ambiguous, and that it is not clear where Katuic belongs in the family.
 ᱵᱷᱤᱭᱮᱛᱤᱠ: ᱵᱷᱤᱭᱮᱛᱱᱟᱢ ᱟᱨ ᱞᱟᱣᱚᱥ ᱨᱮᱱᱟᱜ ᱑᱐ ᱜᱚᱴᱟᱱ ᱯᱟᱹᱨᱥᱤ, ᱵᱷᱤᱭᱮᱛᱱᱟᱢᱤ ᱯᱟᱹᱨᱥᱤ ᱦᱚᱸ, ᱡᱟᱦᱟ ᱫᱚ ᱡᱚᱛᱚ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤᱠᱚ ᱢᱩᱫᱽ ᱨᱮ ᱡᱟᱹᱥᱛᱤ ᱵᱮᱵᱦᱟᱨᱚᱜ ᱠᱟᱱᱟ
 ᱠᱟᱛᱩᱭᱤᱠ: ᱞᱟᱣᱚᱥ, ᱵᱷᱤᱭᱮᱛᱱᱟᱢ ᱟᱨ ᱛᱷᱟᱭᱞᱮᱱᱰ ᱨᱮᱱᱟᱜ ᱑᱙ ᱜᱚᱴᱟᱱ ᱯᱟᱹᱨᱥᱤ

 ᱠᱷᱚᱢᱮᱨᱳ-ᱵᱟᱦᱱᱟᱨᱤᱠ ᱯᱟᱹᱨᱥᱤᱠᱚ
 ᱵᱟᱦᱱᱟᱨᱤᱠ: ᱵᱷᱤᱭᱮᱛᱱᱟᱢ, ᱞᱟᱣᱚᱥ ᱟᱨ ᱠᱮᱢᱵᱳᱰᱤᱭᱟ ᱨᱮᱱᱟᱜ ᱔᱐ ᱜᱚᱴᱟᱱ ᱯᱟᱹᱨᱥᱤ
ᱠᱷᱚᱢᱮᱨᱤᱠ ᱯᱟᱹᱨᱥᱤᱠᱚ
 ᱵᱷᱤᱭᱮᱛᱱᱟᱢ, ᱠᱮᱢᱵᱳᱰᱤᱭᱟ ᱟᱨ ᱛᱷᱟᱭᱞᱮᱱᱰ ᱨᱮᱱᱟᱜ ᱠᱷᱚᱢᱮᱨ ᱪᱟᱸᱜᱟ ᱠᱚ
 ᱯᱮᱭᱟᱨᱤᱠ: ᱠᱮᱢᱵᱳᱰᱤᱭᱟ ᱨᱮᱱᱟᱜ ᱖ ᱜᱚᱴᱟᱱ ᱯᱟᱹᱨᱥᱤ ᱾ 

 ᱱᱤᱠᱳ-ᱢᱳᱱᱤᱠ ᱯᱟᱹᱨᱥᱤᱠᱚ (ᱠᱚᱧᱮ ᱢᱳᱱᱼᱠᱷᱚᱢᱮᱨ)
 ᱱᱤᱠᱳᱵᱳᱨᱤᱥ: ᱥᱤᱧᱚᱛᱤᱭᱟᱹ ᱴᱚᱴᱷᱟ, ᱱᱤᱠᱚᱵᱚᱨ ᱫᱤᱯᱠᱚ ᱨᱮᱱᱟᱜ ᱖ ᱜᱚᱴᱟᱱ ᱯᱟᱹᱨᱥᱤ ᱾

 ᱟᱥᱞᱤ-ᱢᱳᱱᱤᱠ ᱯᱟᱹᱨᱥᱤᱠᱚ
 ᱟᱥᱞᱤᱭᱟᱱ: ᱛᱷᱟᱭᱞᱮᱱᱰ ᱟᱨ ᱢᱟᱞᱚᱭᱮᱥᱤᱭᱟ ᱩᱯᱚᱫᱤᱯ ᱨᱮᱱᱟᱜ ᱑᱙ ᱜᱚᱴᱟᱱ ᱯᱟᱹᱨᱥᱤ ᱾
 ᱢᱳᱱᱤᱠ: ᱒ ᱯᱟᱹᱨᱥᱤ, ᱢᱤᱭᱟᱱᱢᱟᱨ ᱨᱮᱱᱟᱜ ᱢᱳᱱ ᱯᱟᱹᱨᱥᱤ ᱟᱨ ᱛᱷᱟᱭᱞᱮᱱᱰ ᱨᱮᱱᱟᱜ ᱱᱟᱭᱟᱠᱤᱨ ᱯᱟᱹᱨᱥᱤ ᱾

ᱚᱞ ᱛᱚᱦᱚᱨ ᱠᱚ
ᱞᱟᱛᱤᱱ ᱦᱚᱨᱚᱯ ᱵᱟᱹᱜᱤ ᱠᱟᱛᱮᱡ, ᱡᱟᱹᱥᱛᱤ ᱜᱟᱱ ᱚᱥᱴᱨᱳ-ᱮᱥᱤᱭᱟᱴᱤᱠ ᱯᱟᱹᱨᱥᱤ ᱠᱷᱚᱢᱮᱨ, ᱛᱷᱟᱭ, ᱞᱟᱣ ᱟᱨ ᱵᱚᱨᱢᱤ ᱪᱤᱠᱤ ᱛᱮᱠᱚ ᱚᱞᱟ ᱾ ᱪᱟᱭᱱᱤᱡᱽ ᱚᱞ ᱛᱚᱦᱚᱨ ᱞᱮᱠᱟᱱᱟᱜ ᱜᱮ ᱵᱷᱤᱭᱮᱛᱱᱟᱢᱤ ᱯᱟᱹᱨᱥᱤ ᱨᱮᱱᱟᱜ ᱚᱞ ᱛᱚᱦᱚᱨ ᱛᱟᱦᱮ ᱠᱟᱱᱟ ᱾ ᱱᱚᱶᱟ ᱫᱚ ᱒᱐ ᱥᱟᱭ ᱥᱮᱨᱢᱟ ᱨᱮ ᱞᱟᱛᱤᱱ ᱪᱤᱠᱤ ᱛᱮ ᱤᱪᱟᱹᱨ ᱦᱩᱭ ᱟᱠᱟᱱᱟ ᱾ ᱞᱟᱛᱟᱨ ᱨᱮ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤᱠᱚ ᱨᱮ ᱵᱮᱵᱦᱟᱨᱚᱜ ᱠᱟᱱ ᱛᱟᱦᱮᱫᱽ ᱟᱨ ᱵᱮᱵᱦᱟᱨᱚᱜ ᱠᱟᱱ ᱪᱤᱠᱤ ᱠᱚᱫᱚ :

 ᱪᱩ ᱱᱳᱴ
 ᱠᱷᱚᱢᱮᱨ ᱪᱤᱠᱤ
 ᱠᱷᱳᱢ ᱪᱤᱠᱤ
 ᱢᱟᱬᱮ ᱢᱳᱱ ᱪᱤᱠᱤ
 ᱢᱳᱱ ᱪᱤᱠᱤ
 ᱯᱟᱦᱟᱣ ᱦᱚᱢᱳᱝ "ᱯᱟᱦᱟᱣ ᱠᱷᱚᱢᱩ" ᱧᱩᱛᱩᱢ ᱛᱮ ᱠᱷᱚᱢᱩ, ᱯᱟᱹᱨᱥᱤ ᱚᱞ ᱞᱟᱹᱜᱤᱫ ᱵᱮᱵᱦᱟᱨᱚᱜ ᱠᱟᱱ ᱛᱟᱦᱮᱱᱟ 
 ᱛᱟᱭ ᱞᱮ (ᱯᱟᱞᱟᱭᱩᱝ, ᱵᱞᱟᱝ)
 ᱛᱟᱭ ᱠᱟᱢ (ᱵᱞᱟᱝ)
 ᱚᱞ ᱪᱤᱠᱤ (ᱥᱟᱱᱛᱟᱲᱤ)
 ᱢᱩᱱᱰᱟᱨᱤ ᱵᱟᱱᱤ (ᱢᱩᱱᱰᱟᱨᱤ ᱪᱤᱠᱤ)
 ᱣᱟᱨᱟᱝ ᱪᱤᱛᱤ (ᱦᱚ ᱪᱤᱠᱤ)
 ᱥᱳᱨᱟᱝ ᱥᱳᱢᱯᱮᱝ ᱪᱤᱠᱤ (ᱥᱳᱨᱟ ᱪᱤᱠᱤ)

ᱵᱟᱨᱦᱮ ᱥᱟᱹᱜᱟᱹᱭ ᱠᱚ

ᱟᱨᱦᱚᱸ ᱧᱮᱞ ᱢᱮ

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ

 Swadesh lists for Austro-Asiatic languages (from Wiktionary's wikt:Appendix:Swadesh lists Swadesh-list appendix)
 Austro-Asiatic at the Linguist List MultiTree Project (not functional as of 2014): Genealogical trees attributed to Sebeok 1942, Pinnow 1959, Diffloth 2005, and Matisoff 2006
 Mon–Khmer.com: Lectures by Paul Sidwell
 Mon–Khmer Languages Project at SEAlang
 Munda Languages Project at SEAlang
 http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
 http://hdl.handle.net/10050/00-0000-0000-0003-66A4-2@view RWAAI Digital Archive
http://lacito.vjf.cnrs.fr/pangloss/languages/AA_Ferlus_en.php  Michel Ferlus's recordings of Mon-Khmer (Austroasiatic) languages (CNRS)

ᱛᱷᱚᱠ:ᱯᱟᱹᱨᱥᱤ
ᱛᱷᱚᱠ:ᱯᱟᱹᱨᱥᱤ ᱜᱷᱟᱨᱚᱸᱡᱽ
ᱛᱷᱚᱠ:ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ